section_heading: Biološke karakteristike
paragraph_text: Kirlijin je mozak veoma razvijen. Koristi psihokinetičke moći, čiju snagu može pojačati pomoću svojih rogova, te može učiniti protivnike bespomoćnima koristeći Psihičku (Psychic). Dok Kirlia koristi svoje moći, zrak koji ju okružuje postaje narušen i izvrnut, stvarajući čuda nepostojećih krajobraza. Navedenim načinom Kirlia može zbuniti ili omamiti protivnika. Na Kirlijino ponašanje i izgled uvelike utječe raspoloženje njenog trenera. Ako je trener radostan i bezbrižan, Kirlia će također biti sretna, i izvodit će razne plesne okretaje i pokrete. Što je trener sretniji, Kirlia postaje snažnija i ljepša. Bezosjećajan i grub trener izazvat će negativan utjecaj na Kirliju, što će rezultirati oslabljenom i žalosnom Kirlijom, čije će se moći uvelike smanjiti.